# Εγγαρές Νάξου

### Από τη Βικιπαίδεια, την ελεύθερη εγκυκλοπαίδεια

Οι Εγγαρές με τη πλούσια ομώνυμη πεδιάδα, στο βάθος το βουνό Κόρωνος

Οι Εγγαρές είναι το πλουσιότερο ίσως πεδινό χωριό της Νάξου. Υπάγεται στο Δήμο Νάξου και βρίσκεται στη δυτική Νάξο, λίγα χιλιόμετρα βόρεια της Χώρας Νάξου και αμέσως μετά το χωριό Γαλήνη. Από τις Εγγαρές διέρχεται ο δυτικός οδικός άξονας Χώρα Νάξου – Εγγαρές – Απόλλωνας Νάξου. Επίσης συνδέεται οδικά και με τον Κυνίδαρο ενώ με μονοπάτι με το χωριό Κεραμωτή.
Γύρω από τις Εγγαρές απλώνεται πλούσια σε καλλιέργεια πεδιάδα με πολλά νερά ποταμού που ξεκινά από την Κεραμωτή και καταλήγει σ΄ αυτήν. Ένα μεγάλο μέρος των γεωργικών προϊόντων της Νήσου προέρχονται απ΄ αυτό το χωριό. Επίσης σχετικά κοντά στις Εγγαρές και στη Γαλήνη βρίσκεται το ένα από τα Αιολικά πάρκα Νάξου.
Στις Εγγαρές υφίσταται δημοτικό σχολείο, στη δε τελευταία απογραφή (2001) αριθμούσε 197 κατοίκους, αριθμός που σε κάθε θερινή περίοδο σχεδόν πενταπλασιάζεται. Χαρακτηριστική είναι η πετρόκτιστη πλατεία του χωριού μετά τη σύγχρονη διαμόρφωσή της στην οποία και δεσπόζει ο Ναός του Χωριού.

Ανακτήθηκε από "http://el.wikipedia.org../../../%CE%B5/%CE%B3/%CE%B3/%CE%95%CE%B3%CE%B3%CE%B1%CF%81%CE%AD%CF%82_%CE%9D%CE%AC%CE%BE%CE%BF%CF%85_0220.html"

Κατηγορία: Χωριά της Νάξου

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English